ਮੋਦੀ ਨੂੰ ਕਲੀਨ ਚਿੱਟ ਦੇਣ ਵਾਲੇ ਅਫਸਰ ਦੀ ਸੀਬੀਆਈ ਦਾ ਸੁਪਰ-ਬੌਸ ਬਣਨ ਦੀ ਚਾਹਤ - ਨਜ਼ਰੀਆ\nਸਰਕਾਰ ਅਤੇ ਸੀਬੀਆਈ ਦੇ ਵਿਚਾਲੇ ਰਾਜ਼ੀਨਾਮਾ ਕਰਵਾਉਣ ਲਈ ਸੁਪਰੀਮ ਕੋਰਟ ਆਇਆ ਅਤੇ ਸੁਪਰੀਮ ਕੋਰਟ ਨੇ ਸਿਰਫ਼ ਨਿਆਂ ਹੀ ਨਹੀਂ ਦਿੱਤਾ ਸਗੋਂ ਸਰਕਾਰ ਨੂੰ ਚੁੱਪ-ਚਪੀਤੇ 'ਝਟਕਾ' ਦਿੱਤਾ ਹੈ।

ਆਪਣੇ ਨਾਲ ਹੋਏ ਸਲੂਕ ਦੀ ਗੁਹਾਰ ਲਾਉਣ ਅਤੇ ਨਿਆਂ ਹਾਸਲ ਕਰਨ ਦੀ ਗੁਹਾਰ ਲੈ ਕੇ ਆਲੋਕ ਵਰਮਾ ਸੁਪਰੀਮ ਕੋਰਟ ਪਹੁੰਚੇ।

ਉਨ੍ਹਾਂ ਨੇ ਕੇਂਦਰ ਸਰਕਾਰ ਦੇ ਉਸ ਫ਼ੈਸਲੇ ਨੂੰ ਕੋਰਟ ਵਿੱਚ ਚੁਣੌਤੀ ਦਿੱਤੀ ਸੀ, ਜਿਸ ਵਿੱਚ ਉਨ੍ਹਾਂ ਨੂੰ ਉਨ੍ਹਾਂ ਦੇ ਜੂਨੀਅਰ ਆਰਕੇ ਅਸਥਾਨਾ ਖ਼ਿਲਾਫ਼ ਕਾਰਵਾਈ ਕਰਨ ਤੋਂ ਬਾਅਦ ਸਰਕਾਰ ਨੇ ਜ਼ਬਰਦਸਤੀ ਛੁੱਟੀ 'ਤੇ ਭੇਜ ਦਿੱਤਾ ਸੀ।

ਇਹ ਵੀ ਪੜ੍ਹੋ:

ਸਾਲ 2014 ਵਿੱਚ ਜਦੋਂ ਮੋਦੀ ਸਰਕਾਰ ਸੱਤਾ ਵਿੱਚ ਆਈ, ਅਸਥਾਨਾ ਦਾ ਨਾਮ ਅੰਤਰਿਮ ਡਾਇਰੈਕਟਰ ਦੇ ਤੌਰ 'ਤੇ ਸਾਹਮਣੇ ਆਇਆ

ਰਾਕੇਸ਼ ਅਸਥਾਨਾ ਨੇ ਵਰਮਾ 'ਤੇ ਇਲਜ਼ਾਮ ਲਗਾਇਆ ਸੀ ਕਿ ਵਰਮਾ ਨੇ ਉਨ੍ਹਾਂ ਲੋਕਾਂ ਤੋਂ ਰਿਸ਼ਵਤ ਲਈ ਹੈ ਜਿਨ੍ਹਾਂ ਖ਼ਿਲਾਫ਼ ਸੀਬੀਆਈ ਕਈ ਗੰਭੀਰ ਇਲਜ਼ਾਮਾਂ ਦੀ ਜਾਂਚ ਕਰ ਰਹੀ ਸੀ।

ਸੀਬੀਆਈ ਕੋਲ ਉਸ ਸਮੇਂ ਕਈ ਤਾਕਤਵਰ ਅਤੇ ਪੈਸੇ ਵਾਲੇ ਲੋਕਾਂ ਦੇ ਮਾਮਲੇ ਸਨ, ਜਿਸ ਵਿੱਚ ਇੱਕ ਮੀਟ ਕਾਰੋਬਾਰੀ ਮੋਇਨ ਕੁਰੈਸ਼ੀ ਦਾ ਮਾਮਲਾ ਵੀ ਸੀ। ਹਾਲਾਂਕਿ ਇਸ ਗੱਲ ਦੀ ਅਜੇ ਪੁਸ਼ਟੀ ਨਹੀਂ ਹੋਈ ਹੈ ਪਰ ਅਜਿਹਾ ਲਗਦਾ ਹੈ ਕਿ ਵਰਮਾ ਖ਼ਿਲਾਫ਼ ਤਖ਼ਤਾ ਪਲਟ ਦੀਆਂ ਤਿਆਰੀਆਂ ਪਹਿਲਾਂ ਤੋਂ ਹੀ ਸਨ ਤਾਂ ਜੋ ਉਨ੍ਹਾਂ ਵੱਲੋਂ ਕਿਸੇ ਕਦਮ ਨੂੰ ਚੁੱਕੇ ਜਾਣ ਤੋਂ ਪਹਿਲਾਂ ਉਨ੍ਹਾਂ ਨੂੰ ਨੁੱਕਰੇ ਲਾ ਦਿੱਤਾ ਜਾਵੇ। 

ਅਸਥਾਨਾ ਦੀ ਸੁਪਰ-ਬੌਸ ਬਣਨ ਦੀ ਚਾਹਤ

ਇਸਦੇ ਪਿੱਛੇ ਇੱਕ ਪਿਛੋਕੜ ਵੀ ਹੈ। ਰਾਕੇਸ਼ ਅਸਥਾਨਾ ਗੁਜਰਾਤ ਕੈਡਰ ਦੇ ਅਧਿਕਾਰੀ ਹਨ। ਪੁਲਿਸ ਦੇ ਕਈ ਵਿਵਾਦਤ ਮਾਮਲਿਆਂ ਨੂੰ ਸੁਲਝਾਉਣ ਵਿੱਚ ਉਨ੍ਹਾਂ ਦਾ ਨਾਮ ਸ਼ਾਮਲ ਰਿਹਾ ਹੈ। 

ਇਨ੍ਹਾਂ ਵਿੱਚੋਂ ਇੱਕ ਮਾਮਲਾ ਗੁਜਰਾਤ ਦੰਗਿਆ ਦਾ ਵੀ ਹੈ। ਉਨ੍ਹਾਂ ਦੀ ਜਾਂਚ ਤੋਂ ਬਾਅਦ 2002 ਦੇ ਦੰਗਿਆਂ ਵਿੱਚ ਮੋਦੀ ਨੂੰ ਕਲੀਨ ਚਿੱਟ ਮਿਲੀ ਸੀ, ਜਿਹੜੇ ਉਸ ਦੌਰਾਨ ਗੁਜਰਾਤ ਦੇ ਮੁੱਖ ਮੰਤਰੀ ਸਨ। ਸਾਲ 2014 ਵਿੱਚ ਜਦੋਂ ਮੋਦੀ ਸਰਕਾਰ ਸੱਤਾ ਵਿੱਚ ਆਈ, ਅਸਥਾਨਾ ਦਾ ਨਾਮ ਅੰਤਰਿਮ ਡਾਇਰੈਕਟਰ ਦੇ ਤੌਰ 'ਤੇ ਸਾਹਮਣੇ ਆਇਆ।

ਜਦੋਂ ਆਲੋਕ ਵਰਮਾ ਡਾਇਰੈਕਟਰ ਬਣੇ ਤਾਂ ਉਹ ਬਹੁਤ ਛੇਤੀ ਹੀ ਇਹ ਸਮਝ ਗਏ ਕਿ ਭਾਵੇਂ ਹੀ ਅਹੁਦੇ ਮੁਤਾਬਕ ਉਹ ਬੌਸ ਹੋਣ ਪਰ ਅਸਥਾਨਾ ਦੇ ਅੰਦਰ ਸੁਪਰ-ਬੌਸ ਬਣਨ ਦੀ ਚਾਹਤ ਹੈ ਅਤੇ ਇਸ ਚਾਹਤ ਦਾ ਹੋਣਾ ਇਸ ਲਈ ਲਈ ਸੁਭਾਵਿਕ ਵੀ ਹੈ ਕਿਉਂਕਿ ਜਿਹੜੇ ਲੋਕ ਦੇਸ ਨੂੰ ਚਲਾ ਰਹੇ ਹਨ, ਉਨ੍ਹਾਂ ਦਾ ਸਮਰਥਨ ਉਨ੍ਹਾਂ ਦੇ ਨਾਲ ਹੈ।

ਸੁਪਰੀਮ ਕਰੋਟ ਨੇ ਵਰਮਾ ਦੀ ਅਰਜ਼ੀ 'ਤੇ ਸੁਣਵਾਈ ਕਰਦੇ ਹੋਏ ਸੀਵੀਸੀ ਨੂੰ ਦੋ ਹਫ਼ਤੇ ਵਿੱਚ ਜਾਂਚ ਪੂਰੀ ਕਰਨ ਦੇ ਹੁਕਮ ਦਿੱਤੇ ਹਨ

ਸੀਬੀਆਈ ਇੱਕ ਸੁਤੰਤਰ ਸੰਸਥਾ ਹੈ ਜਿਹੜੀ ਸਿਰਫ਼ ਅਤੇ ਸਿਰਫ਼ ਸੁਪਰੀਮ ਕੋਰਟ ਲਈ ਜ਼ਿੰਮੇਵਾਰ ਹੈ, ਉਹ ਵੀ ਸਬੂਤਾਂ ਦੇ ਆਧਾਰ 'ਤੇ। ਹਾਲਾਕਿ ਉਨ੍ਹਾਂ ਵੱਲੋਂ ਕਿਸੇ ਮਾਮਲੇ ਵਿੱਚ ਦੋਸ਼ੀ ਠਹਿਰਾਉਣ ਦੇ ਫ਼ੈਸਲੇ ਬਹੁਤ ਜ਼ਿਆਦਾ ਨਹੀਂ ਹਨ (ਲਗਭਗ ਤਿੰਨ ਫ਼ੀਸਦ) ਪਰ ਇਸ ਨੂੰ ਉਨ੍ਹਾਂ ਦੀ ਆਲੋਚਨਾ ਦੇ ਰੂਪ ਵਿੱਚ ਨਹੀਂ...\n\ntl;dr:
ਸਰਕਾਰ ਵਿੱਚ ਦੋ ਸੀਨੀਅਰ ਅਧਿਕਾਰੀਆਂ ਵਿਚਾਲੇ ਲੜਾਈ ਦਾ ਮੁੱਦਾ ਕਦੇ ਵੀ ਹਾਸੇ ਦਾ ਵਿਸ਼ਾ ਨਹੀਂ ਰਿਹਾ ਪਰ ਮੌਜੂਦਾ ਸਮੇਂ ਵਿੱਚ ਕੇਂਦਰੀ ਜਾਂਚ ਬਿਊਰੋ (ਸੀਬੀਆਈ) ਦੇ ਮੁਖੀ ਯਾਨਿ ਨੰਬਰ ਇੱਕ ਅਧਿਕਾਰੀ ਆਲੋਕ ਵਰਮਾ ਅਤੇ ਨੰਬਰ ਦੋ ਦੇ ਅਧਿਕਾਰੀ ਰਾਕੇਸ਼ ਕੁਮਾਰ ਅਸਥਾਨਾ ਵਿਚਾਲੇ ਦਾ ਵਿਵਾਦ ਕਾਫ਼ੀ ਹੱਦ ਤੱਕ ਸਿਆਸੀ ਵਿਅੰਗ ਨਾਲ ਭਰਪੂਰ ਬ੍ਰਿਟਿਸ਼ ਸ਼ੋਅ ''ਯੈਸ ਮਿਨਿਸਟਰ'' ਵਰਗਾ ਹੀ ਹੈ।